als_Latn dik_Latn sag_Latn
EVN zbulon 50 shfrytëzues të paligjshëmPublikuar 1 year ago në Alsat-M
EVN Maqedoni, për një muaj në Gostivar dhe në fshatrat përreth tij zbuloi 50 shfrytëzues të cilët ishin futur në mënyrë të paligjshme në rrjet. Shfrytëzuesit në fjalë kishin vendosur edhe matës elektrikë të cilët nuk i kishin paraqitur në kompaninë shpërndarëse, për t’iu shmangut pagesës së energjisë së shpenzuar. Sipas ligjit, kjo interpretohet si vepër penale dhe kyçje e paautorizuar në rrjetin e energjisë elektrike. Çdo person juridik dhe fizik, sipas EVN-së, mund të paraqitet lehtë për t’u pajisur me matësin e rrymës. Kjo kompani iu bën apel abonentë të ardhshëm që kyçjen të kërkojnë vetëm në Qendrat e Klientëve të EVN-së, ku mjafton të plotësojnë dhe firmosin një kërkesë për kyçje në rrjet. Çdo formë tjetër, është e paligjshme dhe përbën vepër penale, të dënueshme me ligj. Dëmin më të madh do ta kenë abonentët, sepse mashtrimi mund t’i lërë ata, edhe pa matës por edhe të gjobitur. Alsat-M
als_Latn als_Latn